થરાદ ડેપોના ક્રુ કર્મચારીઓએ જણાવ્યું હતું કે સરકાર તરફથી તેમને માત્ર તેર હજાર પગાર આપવામાં આવે છે. તેમાં પણ તેઓ ગ્રામીણ વિસ્તારોમાંથી નોકરી અર્થે થરાદ આવે છે પરંતુ ડેપોમાં રોજની દસ જેટલી ટ્રીપો રદ થવાના કારણે તેમની નોકરી ભરાતી નથી અને ઘેરથી થરાદ ટિફિન જમવા માટે આવ્યા હોય તેમ સાંજે ઘેર પરત જવું પડે છે. તેમાંય ચાર રજાઓ આવવાના કારણે માંડ પખવાડિયાની નોકરીમાં પાંચથી છ હજાર પગાર હાથમાં આવતો હોઇ આવી કારમી મોંઘવારીમાં ઘર ચલાવવું પણ મુશ્કેલ પડી રહ્યું છે.આ અંગે વારંવાર રજૂઆતો કરવા છતાં પણ સરકાર કે સત્તાવાળાઓ દ્વારા માંગણી સંતોષવામાં આવતી નથી.